Eesti doktorikool

14. talvekool “Public Humanities: Activism, Practice and Social Change”
2025-01-27 00:00 - 2025-01-29 23:59 (Europe/Tallinn)
Eesti doktorikooli humanitaarteaduste ja kunstide haru 14. talvekoolTallinna Ülikool

2-4 ECTS

Tänapäeva kiiresti muutuvates sotsiaalsetes oludes on humanitaarteaduste roll üha laiem ja ulatub kaugemale akadeemilisest maailmast. Humanitaarteadlastelt oodatakse panust pakiliste ühiskondlike probleemide lahendamisse, neilt eeldatakse koostööd eri kogukondadega ja tegelemist sotsiaalse ebavõrdsuse, avaliku ruumi ja ökoloogiliste väljakutsetega. Rahvusvahelises kontekstis räägitakse sellega seoses ühiskondlikult orienteeritud humanitaarteaduste ehk public humanities’i esiletõusust. Eesti doktorikooli humanitaarteaduste ja kunstide haru 14. talvekool ongi pühendatud aruteludele selle üle, mida suudavad humanitaarteadused pakkuda laiemale ühiskonnale ja mil moel seda teha.

Talvekool toimub inglise keeles ja on mõeldud ennekõike humanitaar- ja looverialade doktorantidele üle Eesti.

Talvekooli plenaaresinejad:

Prof. Marco te Brömmelstroet (University of Amsterdam)

Dr. Zoe Hope Bulaitis (University of Birmingham)

Prof. Poul Holm (Trinity College Dublin)

Prof. Stefan Collini (University of Cambridge)

Prof. Helen Small (Universty of Oxford)

Prof. Joanna Sofaer (University of Southampton)

Programmijuhid:

Prof. Marek Tamm (Tallinn University)

Prof. Tauri Tuvikene (Tallinn University)

Registreerumine toimub talvekooli kodulehel oleval vormi. Registreerimine jääb avatuks kuni 15.01.2024.

Esinejad, programm ja muu vajalik info asub talvekooli kodulehel.

Koordinaator: Eva Kruuse, eva.kruuse@tlu.ee

Üritust korraldab Eesti doktorikooli humanitaarteaduste ja kunstide haru partner Tallinna Ülikool.

Geenitehnoloogia Talveseminar
2025-01-30 00:00 - 2025-01-31 23:59
Jäneda mõis

Eesti doktorikooli loodusteaduste ja põllumajandusteaduste haru korraldab doktorikooli raames Geenitehnoloogia Talveseminari. Seminar toob kokku Tallinnas ja Tartus geenitehnoloogiaga seotud erialadel tegutsevad kraadiõppurid ning teadlased.

Seminar on mõeldud magistrantidele, doktorantidele ja juhendajatele.

Seminar:

annab sulle esinemise kogemuse – võimalus on tutvustada oma teadusprojekti ja tulemusi sõbralikus õhkkonnas.

annab sulle uusi teadmisi – kuulates teiste ettekandeid saad ka uusi ideid kuidas laboris tekkinud probleeme lahendad.

võimaldab luua uusi kontakte – saad tuttavaks teistes ülikoolides sarnasel erialal tegutsevate kraadiõppuritega ja nende juhendajatega ja seda kõike stressivabas atmosfääris.

Programm

Winter seminar schedule 2025Laadi alla

Seminaril osalemiseks registreeru hiljemalt 3.01.2025 SIIN

Doktorantidel on võimalik oma uurimistööd esitada kahte tüüpi ettekande vormis:

1. 10 min ettekanne + 5 min küsimusteks2. Välkettekanne 3 min loengu formaadis

Selleks, et korraldusmeeskond saaks paika panna lõpliku ajakava, palume kõikidel osaleda soovivatel doktorantidel saata lühikokkuvõte oma uurimistööst.

teeside maksimaalne pikkus on 1 A4 lehekülg

teesid palume salvestada PDF failina: SAATJA_NIMI_TALV_2025.PDF

teesid palume saata Hedvig Tamman’ile (meiliaadress: hedvig.tamman@ut.ee).

teeside esitamise tähtaeg on 3. jaanuar 2025.

Seminari töökeeleks on inglise keel.

Lisainfo:

Tiina Tamm (tiina.tamm.001@ut.ee), Tartu Ülikool

Indrek Koppel (indrek.koppel@taltech.ee), TalTech

Karid ja ohud teadustöös. Alustava teadlase praktiline teejuht teaduseetikas
2025-01-30 00:00 - 2025-01-31 23:59
Jakobi 2, Tartu

Töötuba toimub inglise keeles ja on mõeldud kõikide valdkondade doktorantidele.

Töötoas osalemise eest on võimalik saada 1 EAP.

Teaduseetika nõuded on muutunud nii keeruliseks, et on oht libastuda ka siis, kui teadlane peab eetikat oluliseks. Intensiivseminari eesmärgiks on viia kokku doktorandid ja teaduseetika eksperdid, pakkudes esiteks doktorantidele võimalust teravdada oma pilku eetiliste küsimuste tuvastamisel ning arendada oskusi nende käsitlemisel, teiseks aga anda eetika ekspertidele võimalust kogeda, kuidas noori alustavaid teadlasi eetiliste küsimuste käsitlemisel toetada.

Seminaril käime interaktiivselt läbi teadustöö erinevad etapid (planeerimine, läbiviimine, tulemuste levitamine) ja arutame läbi võimalikud karid. Pakume doktorantidele unikaalset võimalust tuvastada oma teadustöös tekkida võivad eetilised küsimused ja küsida ekspertidelt nõu, kuidas neid lahendada. Välisekspert professor Kate Millar juhib arutelu diskussioonikaartide abil.

Professor Kate Millar (Rakendusliku bioeetika keskuse direktor ning rakendusliku bioeetika ja tehnoloogia hindamise professor, Nottinghami Ülikool). Kate Millari peamised uurimisteemad on biotehnoloogia hindamine; bioeetika analüüs; looma-, põllumajanduse- ja toidueetika; avalikkuse kaasamine. Tal on ekspertteadmised järgmistes teemades: biotehnoloogia hindamine, sidusrühmade ja avalikkuse kaasamine, eetiliste raamistikute väljatöötamine, eetiline analüüs, tekkiva teaduse ja tehnoloogia eetika, vastutustundliku teaduse ja innovatsiooni poliitikad, bioteaduste eetika, teaduseetika ja teadustöö eetika koolitus ja õpetamine.

Tartu Ülikooli eetikakeskuse eksperdid: professor Margit Sutrop, Mari-Liisa Parder, Kristi Lõuk, Anu Tammeleht.Tartu Ülikooli hea teadustava valdkondlikud nõustajad: Kadri Simm, Kairi Kreegipuu, Raul Kangro, Andres Soosaar.Eesti Teadusagentuuri teaduseetika valdkonna juht: Marten Juurik.

Registreerimine toimub SIIN. Tähtaeg 8. jaanuar 2025.Osalejate piirarv on 40 ja valimine toimub registreerimisvormi täitmise põhjal.

Kontakt: Kertu Rajando, kertu.rajando@ut.ee

Eesti doktorikooli ühisüritus.

Bio- ja siirdemeditsiini instituudi teaduspäevad
2025-01-30 00:00 - 2025-01-31 23:59
Ravila 19-1006, Tartu

Osalema on oodatud arsti- ja terviseteadusega tegelevad teadlased, õppejõud, doktorandid, üliõpilased ja tugitöötajad.

Külalisesinejad ja instituudi teadusgrupid annavad ülevaate kõige uuematest uuringutest. Toimub paneeldiskussioon „Teadus ja ettevõtlus“ ning e-õpiku „Immunoloogia“ esitus. Töökeel on inglise keel.

Üritusel osalemiseks registreeru siin. Tähtaeg on 15. jaanuar 2025.

Ürituse programmi leiab siit.

Koordinaator Eva Mõtte, eva.motte@ut.ee, 737 4210

Üritust viib läbi Tartu Ülikool, meditsiiniteaduste valdkond, bio- ja siirdemeditsiini instituut

Eesti doktorikooli arsti- ja terviseteaduste, veterinaaria haru

Eesti doktorikooli ja TÜ genoomika instituudi kirjutamislaager
2025-02-03 00:00 - 2025-02-06 23:59
Pühajärve Spa ja Puhkekeskus

Kirjutamislaager on suunatud loodus- ja põllumajandusteaduste haru doktorantidele ja nende juhendajatele.

Kirjutamislaager pakub võimalust keskenduda oma doktoritöö või teadusartikli kirjutamisele. Osaleda on oodatud ka doktorantide juhendajad. Laagrisse võetakse vastu kuni 25 osalejat. Osalejatele on tagatud toitlustus, majutus (ühekohalises toas) ning ühine transport Tartust Pühajärvele ja tagasi.

Osalemiseks täitke registreerimisvorm. Registreerimise tähtaeg on 19. jaanuar 2025.

Osalejaid valitakse registreerumise järjekorra alusel, kuni piirarvu täitumiseni. Piirarvu täitmisel eelistatakse doktorante, kes saavad üritusel osaleda terve kirjutamislaagri vältel.

Rohkem informatsiooni leiab siit.

Kontakt:Kadri Kõiv (kadri.koiv@ut.ee)Valentina Rukins (valentina.rukins@ut.ee)

Eesti doktorikooli loodus- ja põllumajandusteaduse haru

Töötuba „Akadeemiliste publikatsioonide disain: edukate ajakirjaartiklite kirjutamine“
2025-02-06 09:00 - 2025-02-07 17:00
Tallinna Tehnikaülikooli Majandusteaduskonnas (Akadeemia tee 3, ruum SOC-322)

Töötuba pakub praktilisi tööriistu teadusartiklite kirjutamisprotsessi ja teadusartiklite enda arendamiseks, parendamiseks. Enamus teadlasi õpib katsetades ja oma vigadest, käesolev koolitus kiirendab seda õppimisprotsessi. Eesmärk on omandada teadusartiklite eduka kirjutamise oskusi, hinnates ja täiustades kirjutamisoskusi läbi enda teksti analüüsi (sh selle seoste kirjanduse ning struktuuriga). Arutame publitseeritavate teadusprojektide osade üle, analüüsime toimivat teadusartikli struktuuri, õpime tundma sissejuhatuse, kirjanduse ülevaate ja teadusartikli põhiliste osade edukat kirjutamist. Kogu õppeprotsessi eelduseks ja aluseks on iga osaleja enda teadusartikli mustandtekst.

Koolitaja Dr Eelko Hizingh jagab oma rikkalikku publitseerimiskogemust innustaval viisil. Ta on teadusartikleid aktiivselt publitseerinud ligi 40 aastat ning on kõrgetasemeline teadlane. Kokku on ta avaldanud üle 500 publikatsiooni, sh mitmeid teadusartikleid akadeemilistes tippajakirjades. Ta töötab osakoormusega tunnustatud Groningeni Ülikoolis (Hollandis), to on olnud ISPIM (Professionaalse Innovatsioonijuhtimise Rahvusvahelise Assotsiatsiooni) teadusvaldkonna asepresident. Täpsem info: “www.hacademic.com”

Töötuba on suunatud doktorantidele-nooremteaduritele, kes soovivad kirjutada läbiviidud uuringu põhjal teadusartikli ja kellel on sellest olemas vähemalt mustandversioon. Sellega töötame töötoa käigus. Palume osalejatel koolitusele kaasa võtta oma sülearvuti.

Töötuba toimub inglise keeles. Vajalik on täiendav iseseisev töö enda akadeemilise publikatsiooni / selle mustandiga, mida kasutatakse töötoa vältel. Mõlemal koolituspäeval pakume 2 kerget kohvi-teepausi (kell 10.00 ja kella 15 paiku). Lõuna (kella 12 paiku) organiseerib iga osaleja ise oma kuludega (SOC hoones ja mujal kampuses leidub mitmeid söögikohti).

Registreerimine toimub SIIN. Registreerimistähtaeg on 30.01.2025.

Maksimaalne osalejate arv on 14. Ülejäänud registreerunud jäävad ootenimekirja ja neid informeeritakse niipea, kui koolituskohti vabaneb.

Lisainfo:

Sisulised küsimused: Professor Mari-Klara Stein mari-klara.stein@taltech.eeKorralduslikud küsimused: Koidu Saia koidu.saia@taltech.ee

Eesti doktorikooli Sotsiaalteaduste haru, Tallinna Tehnikaülikool

Projektijuhtimise koolitus humanitaarteaduste doktorantidele ja alustavatele teadlastele
2025-02-06 13:00 - 2025-02-07 14:00
06.02.2025 Ülikooli 18-13907.02.2025 Jakobi 2-438

MEDAL-i (Methodological Excellence in Data-Driven Approaches to Linguistics) konsortsium koos Eesti doktorikooli humanitaarteaduste ja kunstide haruga korraldab humanitaarteaduste doktorantidele ja alustavatele teadlastele suunatud projektijuhtimise koolituse. Koolitajad on Gea Kammer ja Taavi Tamberg Tartu Ülikooli Pärnu kolledžist.

Koolitusel saab teadmisi projektijuhtimise põhialustest – vastutuse ja rollide jaotamine, projekti juhtimine, meeskonnatöö, konfliktide lahendamine ning töökultuur ja väärtused. Erilist rõhku pannakse ka mitmekesiste ja hajusmeeskondade koostööle ning töövahenditele, mis teevad projektijuhtimise sujuvamaks.

Ürituse töökeel on eesti keel ja üritus toimub Tartus.

Ajakava
Neljapäev, 6. veebruar

Toimumiskoht: Ülikooli 18-139

13:00 – 13:15 Kogunemine

13:15 – 15:00 Põhialused: protsessid, etapid, meetodid

15:00 – 15:15 Kohvipaus

15:15 – 16:45 Vastutus, rollid, tulemuslikkus

17:00 Lõpetamine

Reede, 7. veebruar

Toimumiskoht: Jakobi 2-438

9:00 – 9:15 Kogunemine

9:15-11:00 Hajusmeeskonnad, koostöö ja töövahendid

11:00-11:15 Kohvipaus

11:15-13:45 Töökultuur, väärtused, konfliktide lahendamine

14:00 Lõpetamine

Registreeru koolitusele siin!

Koolitusel saab osaleda kuni 40 osalejat vastavalt registreerimise järjekorrale.

Kontaktisik: Taavi Vanaveski, taavi.vanaveski@ut.ee

Eesti doktorikooli humanitaarteaduste ja kunstide haru

Juhendajate kohvihommik
2025-02-07 10:00 - 11:30
Loovuurimusest ja selle juhendamisest

7. veebruar 10-11.30Veebis (Teams)

This event is held in Estonian.

Juhendajate kohvihommikul tutvustavad loovuurimuslike doktoritööde ülesehitust ja eripärasid oma kogemustele tuginedes EMTA muusikaajaloo professor ja doktoriõppe keskuse juhataja Kristel Pappel ning EKA kunsti ja disaini eriala doktoriõppekava juht, teadur Jaana Päeva.

Eesti Muusika- ja Teatriakadeemias ning Eesti Kunstiakadeemias on üle veerandsaja aasta tegeldud loovuurimusega (ingl k artistic research, practice-based research, practice-led research jne), mõnda aega tagasi lõpetasid esimesed doktorikraadiga loovuurijad ka Tallinna Ülikooli Balti filmi, meedia ja kunstide instituudi.

Veerandsajandi jooksul on arusaam loovuurimusest muutunud ja täienenud, järjest rohkem Euroopa kunstiõppeasutusi on välja töötanud loovuurimuslikud doktoriõppekavad. Neid ühendavad teatud üldpõhimõtted, mis aga võimaldavad eri vorme ja lähenemisi. Sellest tekkis loovuurimust viljevates Eesti ülikoolides vajadus ühtlustada loovuurimuse mõistet ning 2021. aastal valmis EKA, EMTA ja TLÜ BFM-i ühistöös Eesti loovuurimuse raamlepe. Vt https://eamt.ee/wp-content/uploads/2021/06/Eesti-loovuurimuse-raamlepe-1.pdf.

Ka loovuurimuslike doktoritööde juhendamise tavad võivad ülikooliti mõningal määral erineda, kuid peamised nõuded ja tegevused on sarnased.

Registreerimine SIIN. Palume juhendajate kohvihommikule registreeruda hiljemalt 05. veebruariks 2025.

Registreerunutele saadetakse Teams’i link meilile.

Kontakt: Kristel Pappel, kristel.pappel@eamt.ee

Eesti doktorikooli ühisüritus

Koolitus „Kuidas anda teleintervjuud?“
2025-02-10 09:00 - 16:00
This workshop is held in Estonian.10.02.2025Tartu (Jakobi 2-114)

Oma teadustöö tutvustamisel tuleb aegajalt ikka ette olukordi, mil tuleb seista kaamera ees. Mida ootab kõnelejalt ajakirjanik ja kuidas intervjuuks valmistuda? Kuidas saavutada soovitud mõju ja vaataja jaoks köitev lõpptulemus? Oskus kaamera ees hästi rääkida tuleb kasuks meediakanalitele kommentaare andes, intervjuusaadetes rääkides või teadust populariseerivates videotes esinedes. Lisaks sellele aga teeb see lihtsamaks ka näiteks oma kursustele videoloengute ette valmistamise või konverentsidel ja nende paneeldiskussioonides esinemise.

Eesti doktorikooli humanitaarteaduste ja kunstide haru ootab juhendajaid ja doktorante 10. veebruaril 2025 kell 9-16 põhjalikule koolituspäevale „Kuidas anda teleintervjuud?“ (Jakobi 2-114, Tartu), kus õpime läbi praktiliste harjutuste intervjuudeks ette valmistuma ja hästi kaamera ees esinema. Koolituse viib läbi teleajakirjanduse õppejõud Brit Laak, kes igapäevaselt õpetab kaamera ees intervjueerima tulevasi ajakirjanikke. Koolitus eeldab osalemist kogu päeva jooksul. Koolitusel toimub õppe-eesmärgil harjutuste salvestamine, ent salvestused kustutatakse pärast koolituse lõppu.

Gruppi mahub kuni 10 inimest, võimalust pakutakse registreerumise järjekorras.

Registreeri end koolitusele SIIN.

Kontakt: Eva-Kaia Vabamäe, eva-kaia.vabamae@ut.ee

Eesti doktorikooli humanitaarteaduste ja kunstide haru.

Dr.Jozef Johannes Maria van der Steen loeng
2025-02-10 10:15 - 11:45
Kreutzwaldi 5-D239, Tartu, EMÜ

Dr. Jozef Johannes Maria van der Steen peab loengu biomonitooringust, keskendudes mesilasperede abil tehtavale biomonitooringule. Loeng on avalik ja suunata kõikide harude doktorantidele.

Dr. Jozef Johannes Maria van der Steen

Dr. Jozef Johannes Maria van der SteenLaadi alla

Kontakt: Kristel Kirsimäe, kristel.kirsimae@emu.ee

Eesti doktorikooli loodusteaduste ja põllumajandusteaduste haru.

Grupitreening doktorantidele teadustöös soorituse ja heaolu arendamiseks
2025-02-13 09:30 - 12:00, 2025-02-27 09:30 - 12:00
Treeningsessioonid toimuvad veebis Zoomi kaudu ingliskeelsena.

Eesti doktorikooli Sotsiaalteaduste haru korraldab doktorantidele grupitreeningud soorituse ja heaolu arendamiseks teadustööd.

Protsess sisaldab 3 live grupitreeningut, 1-2 rühmatreeningut ja lühikesi isiklikke katseid sessioonide vahel. Soovitame tungivalt osaleda kõigis 3 sessioonis.

Live grupitreeningud (veebis, esialgsed kuupäevad):

23. jaanuar, 9:30 – 12:00

13. veebruar, 9:30 – 12:00

27. veebruar, 9:30 – 12:00

Osalejate maksimaalne arv: 12Osalejate minimaalne arv: 6

Grupitreeningu protsess keskendub teie sooritusele ja heaolule doktorantidena ning tugevdab teie vastupidavust teadustöös. See aitab välja töötada tõhusaid toimetulekustrateegiaid intensiivsete töökoormuste, ebakindluse, võimusuhete ja isoleerituse tunnetega toimetulekuks. Parandate oma võimet tulla toime tagasilöökidega ja suurendada oma taastumisvõimet raskustest. Grupitreeningu tulemusena olete paremini ette valmistatud oma töö keerukate perioodide käsitlemiseks.

Mis on grupitreening?

Grupitreening on koostööpõhine protsess, kus coach töötab väikese doktorantide rühmaga, et aidata neil seada ja saavutada eesmärke, uurida nende väljakutseid ja arendada uusi oskusi. Sessioonide vahel rakendavad osalejad õpikogemusi, kohtuvad oma rühmaga ja peegeldavad oma edusamme.

Rohkem informatsiooni link: https://mariannnagatsu1.wixsite.com/phds

Registreeri siin, registreerimise tähtaeg on 13. jaanuar.

Kontakt küsimuste korral: Mariann Nagatsu, mariann.nagatsu@gmail.com

Coaches (treenerid):

Mariann Nagatsu, psühholoogia magistrikraad, sertifitseeritud lahenduspõhise coaching’u treener, EMCC Senior Practitioner akrediteering. Treener juhtidele, meeskondadele, doktorantidele ja eraettevõtjatele.

Dr. Manuela Tischler, sertifitseeritud lahenduspõhise organisatsioonilise coaching’u treener, EMCC Senior Practitioner akrediteering. Treener doktorantidele, postdoktorantidele ja professoritele Müncheni Rakendusteaduste Ülikoolis.

Administratiivküsimuste korral pöörduge: Tiina Hagen, tiina.hagen@taltech.ee

Eesti doktorikooli Sotsiaalteaduste haru

Esitle oma teadust! / Esitle oma uurimistööd! – Disainipõhimõtted esitluste loomisel
2025-02-18 10:00 - 11:30
Veebis (Teams)

Koolitus on suunatud kõikide valdkondade doktorantidele ja toimub inglise keeles.

Kuidas tõsta oma esitluste kujundamise oskusi? Isegi tehisintellekti kasutades, on kasulik teada, miks mõned slaidid on segased, samas kui teised on atraktiivsed ja kergesti jälgitavad. Disainiprintsiibid – värvid, kontrastid, kirjatüübid, paigutus, valge ruum, toon, meediasisu – tehke neist oma liitlased! Kursus on teoreetiline ülevaade koos näidetega, mida esitatakse Canva.com-i abil. Osalemiseks ei ole vaja omada mingit kontot või ettevalmistusi.

Koolitust viib läbi Maarja Pajusalu. Maarja on IT magistrikraadiga digikonsultant ja koolitaja. Ta on töötanud analüütiku ja projektijuhina tarkvaraarendusega tegelevates ettevõtetes ning lektorina Tartu Ülikooli Pärnu kolledžis, kus tunnustati ka tudengite poolt tiitliga 2021. aasta külalisõppejõud. Lisaks on Maarja tegelenud maalimise ja disainiga üle 20 aasta. Koolitatavate tagasiside järgi on Maarja professionaalne, rahulik, põhjalik ja õppijatele individuaalse lähenemisega koolitaja. Alates 2020 on Maarja terviseinformaatika doktorant ja nooremteadur TÜ Arvutiteaduse instituudis ning õppejõud aines “Andmete visualiseerimine ja esitlus”.

Registreerimine toimub SIIN! Registreerimise tähtaeg on 11.02.2025 (k.a).

Kontakt: Johanna Poll, johanna.poll@ut.ee

Eesti doktorikooli ühisüritus.

Dr. Björn Andersson loeng
2025-02-21 13:15 - 14:45
Kreutzwaldi 5-D239, Tartu, EMÜ

Loeng teemal „Phytophthora infestans – a challenge for science and appliance“ ja on avatud kõikide valdkondade doktorantidele ja toimub inglise keeles.

Loengut viib läbi Dr. Björn Andersson.

Björn AnderssonLaadi alla

Kontakt: Kristel Kirismäe, kristel.kirsimae@emu.ee

Eesti doktorikooli loodusteadused ja põllumajandusteadused haru.

Kirjutamislaager
2025-02-26 00:00 - 2025-02-28 23:59
Pühajärve SPA ja Puhkekeskuses

Eesti doktorikooli sotsiaalteaduste haru kutsub doktorante kirjutamislaagrisse. Kirjutamislaagri eesmärk on pakkuda doktorantidele rahulikku ja keskendumist võimaldavat keskkonda, et keskenduda oma doktoritöö või teadusartikli kirjutamisele, saada oma tööle tagasisidet ning suhelda teiste doktorantidega.

Kirjutamislaagrisse võetakse vastu maksimaalselt 20 doktoranti, eelisjärjekorras võetakse vastu sotsiaalteaduste valdkonna doktorandid, doktorandid, kes pole sel aastal veel kirjutamislaagris osalenud, ja doktorandid, kes saavad üritusel osaleda terve kirjutamislaagri vältel.

Osalejatele on doktorikooli poolt majutus kaheks ööks ühekohalistes tubades, toitlustus ja vajadusel transport Tartust või Tallinnast Pühajärvele ja tagasi. Transport toimub tellitud bussiga, ühistranspordipileteid või autosõitu isikliku autoga ei kompenseerita.

Osalemiseks täida sooviavaldus, mis sisaldab ka lühikest motivatsioonikirja (umbes 200 sõna), miks soovid kirjutamislaagris osaleda ning kuidas aitab see kaasa Sinu doktoritöö valmimisele (eesmärgid ja tööplaan laagri ajaks). Kandideerida saab 7. veebruari keskööni.

Lisainfo: Helena Saare, helena.saare@ut.ee

Kirjutamislaagrit korraldab Eesti doktorikooli sotsiaalteaduste harupartner Tartu Ülikool.

Teeme ära: Igakuine refleksioonigrupp doktorantuuri eesmärkide toetamiseks
2025-03-03 12:00 - 13:00
Refleksioonigrupp koguneb iga kuu esimesel esmaspäeval kell 12.00–13.00, alates 3. märtsist kuni detsembrini, kokku 10 kohtumist.

Kohtumised toimuvad virtuaalselt Zoomi vahendusel. Osalejad võivad liituda regulaarselt või vastavalt vajadusele. Kohtumised on inglise keeles.

Miks igakuine refleksioonigrupp doktorantidele?

Doktorantuuri elu võib olla isoleeriv ja intensiivne. On lihtne takerduda igapäevasesse teadustöösse, kirjutamisse ja tähtaegadesse, kaotades sageli silmist laiemad akadeemilised ja isiklikud eesmärgid. Vahel võivad tudengid tunda end ummikus või seista silmitsi muude raskustega ning õigele rajale naasmine võib osutuda keeruliseks. Tänapäeva akadeemilises keskkonnas ei pruugi juhendajatel olla piisavalt aega ega ressursse, et pakkuda doktorantidele vajalikku regulaarset ja suunatud tuge. Sageli on vaja just stabiilset, toetavat ja juhendatud keskkonda – sellist, kus doktorandid saavad tuge, leiavad vastutuse jagamise partnerid ning taastavad oma energia ja motivatsiooni.

Igakuine refleksioonigrupp aitab seda lünka täita, pakkudes usaldusväärset, toetavat ja järjepidevat programmi doktorantidele, et:

mõtiskleda oma edusammude üle,

arutada väljakutseid ja leida motivatsiooni,

tähistada saavutusi,

korrigeerida oma fookust,

astuda järgmised sammud oma akadeemilisel teekonnal.

Lisaks aitab grupp luua kogukonnatunnet, ühendades doktorante erinevatest ülikoolidest nii oma kodumaal kui ka rahvusvaheliselt.

Protsessi juhivad sertifitseeritud coach’id:

Dr. Manuela Tischler, Certified Solution Focused Organisational Coach, EMCC Senior Practitioner Accreditation. Coach for PhD candidates, Postdocs and Professors at the University of Applied Sciences, Munich.

Mariann Nagatsu, MSc in Psychology, Certified Solution Focused Coach, EMCC Senior Practitioner Accreditation. Coach for leaders and teams, PhD candidates and solopreneurs. https://mariannnagatsu1.wixsite.com/phds

Registreerimine toimub SIIN. Tähtaeg on 24. veebruar, kell 12:00.

Kontakt, kellega ühendust võtta, kui on küsimusi.

Sisulised küsimused: Mariann Nagatsu, mariann.nagatsu@gmail.comTehnilised küsimused: Tiina Hagen, tiina.hagen@taltech.ee

Eesti doktorikooli Sotsiaalteaduste haru, TalTech Majandusteaduskond

Professor Peter Oestmanni külalisloeng “Practical Guidance for Methodology: A Case Study”
2025-03-03 14:00 - 17:00
Kaarli pst 3-101, Tallinn

Eesti doktorikooli sotsiaalteaduste haru kutsub doktorante, magistrante ja juhendajaid kuulama Professor Peter Oestmanni (Münsteri Ülikool) külalisloengut “Practical Guidance for Methodology: A Case Study”.

Loeng toimub 3. märtsil kl 14–17 õigusteaduse õppehoones, Kaarli pst 3-101, Tallinnas.

Loeng käsitleb õigusteadusliku teadustöö kirjutamise peamisi etappe, alates uurimisteema määratlemisest kuni õigusallikate analüüsimise ja doktoritöö struktureerimiseni. Arutletakse teadustöö uurimisküsimuste sõnastamist ja sobiva metoodika valikut, doktoritööle selge ülesehituse loomist ning kuidas struktureerida sissejuhatust, põhiosa ja järeldusi. Erilist tähelepanu pööratakse õigusnormide ja -tekstidega töötamisele, asjakohase kirjanduse hindamisele ning kohtupraktika analüüsile.

Loengus tuuakse praktilisi näiteid hiljuti kaitstud doktoritöödest, et siduda teoreetilised käsitlused reaalsete väljakutsetega teadustöö koostamisel. Doktorante julgustatakse aktiivselt osalema ja esitama küsimusi teemade kohta, mis neile doktoritöö kirjutamisel keerukust valmistavad.

Peter Oestmann on Münsteri Ülikooli tsiviilõiguse ja õiguse ajaloo professor. Tema peamised uurimisteemad käsitlevad keskaegse ja varauusaegse Saksa õiguse ajalugu, eriti kohtumenetluse arengut ja õigusallikate väljaandeid. https://www.jura.uni-muenster.de/de/apps/personenliste/prof-dr-peter-oestmann/

Registreeri üritusele SIIN. Registreerimise tähtaeg on 25. veebruar 2025.

Kontakt: Katri Holst, katri.holst@ut.ee

Eesti doktorikooli sotsiaalteaduste haru.

Kroonilise obstruktiivse kopsuhaiguse (KOK) kaasuvad haigused
2025-03-06 15:30 - 16:00
L. Puusepa 8, A. Linkbergi auditoorium

Tartu Ülikooli kliinilise meditsiini instituudi akadeemilised töötajad, doktorandid, arst-residendid, meditsiinivaldkonna üliõpilased, SA TÜ Kliinikumi arstid.

Akadeemilisel tasemel käsitletakse kroonilise obstruktiivse kopsuhaigusega (KOK-iga) patsientidel tüüpiliselt esinevad kaasuvaid haigusi, mida esineb KOK-i haigestunutel sagedamini kui vastavast soost ning samas vanuses ülejäänud populatsioonis. Nimetatud haiguste sagedasema koosesinemise põhjuseks on eeldatavalt ajafaktor (patsientide vanus) ning suur ühisosa KOK-i ning teiste haiguste etioloogias ja patobioloogias.

Formaat on akadeemiline plenaarettekanne (loeng koos küsimuste vastuste vooruga);

Õpiväljundid: osalenud tunnevad ja orienteeruvad KOK-iga sagedamini kaasnevate haiguste epidemioloogias, tekkemehhanismides ja kaasaegses patsiendikäsitluses.

Läbiviija on Terttu Harju, Oulu Ülikooli kaasprofessor ja Oulu Ülikooli Haigla Sisehaiguste Keskuse Hingamisteede Haiguste Uurimisüksuse vanemkonsultant Soome Vabariigist.

Kontakt: alan.altraja@ut.ee; imbi.varris@ut.ee

Eesti doktorikooli arsti- ja terviseteaduste, veterinaaria haru.

Õpetamisoskuste arendamise koolitus „Doktorant kui tulevane õppejõud”
2025-03-07 10:30 - 16:30
Näituse 20-213, Tartu

Eesti doktorikooli sotsiaalteaduste haru kutsub doktorante ja juhendajaid õpetamisoskuste arendamise koolitusele „Doktorant kui tulevane õppejõud“.

Koolituse viivad läbi Mari Karm (kõrgkoolipedagoogika kaasprofessor, TÜ Haridusteaduste instituut) ja Airi Niilo (õpetamisoskuste konsultant, TÜ Õppimis- ja õpetamiskeskus)

Teemadena käsitletakse:

formaalne ja mitteformaalne õppimine – vaatleme erinevaid võimalusi õpetamisoskuste omandamiseks;

arusaamad õpetamisoskuste õppimisest – koolitusel arutletakse, mida tähendab õpetamine, juhendamine, tagasiside andmine ja hindamine ülikoolis;

TÜ pakutavad kursused.

Koolitus toimub 7. märtsil 2025 kl 10.30–16.30 õigusteaduskonna õppehoones Tartus, Näituse 20-213. Koolitus toimub eesti keeles.

Registreeri üritusele SIIN. Registreerimise tähtaeg on 2. märts 2025 (kohtade arv on piiratud).

Kontakt: Katri Holst, katri.holst@ut.ee

Eesti doktorikooli sotsiaalteaduste haru.

Grandikirjutamise töötuba
2025-03-12 10:00 - 2025-03-13 14:00
Kohtumine toimub neli korda kahel järjestikusel nädalal märtsis 2025. Iga kohtumine kestab 4 tundi:

12. märts 10.00-14.00, Lossi 36-307

13.märts 10.00-14.00, Jakobi 2-114

19.märts 10.00-14.00, Jakobi 2-114

20.märts 10.00-14.00, Jakobi 2-114

Kui oled doktorant – kas alles alustav või edasijõudnud – kutsume Sind liituma kolleegide ja Tartu Ülikooli ekspertidega 4-päevasel koolitusel, et otsida vastust SUURELE küsimusele, kuidas kirjutada teadus-arendusgrandi projektitaotlust.

Seminar-koolitus on mõeldud neile, kes soovivad astuda esimesi samme rahvusvaheliste teadus-arendusprojektide kirjutamisel, alustada teadlikult ja varakult nii oma teadlasprofiili kui kontaktvõrgustiku kujundamist, täiendada saadud uurimistoetuste nimekirja, keskendudes mh ka väiksemahulisematele võimalustele.

Seminaril keskendutakse sellele, kust alustada, mida kirjutada ja kuidas oma ideed veenvalt ning konkurentsivõimeliselt vormistada. Vaatame protsessi nii kirjutaja kui hindaja vaatenurgast, arutame ja lihvime ideid koos teiste osalejatega ning kuulame edulugusid.

Seminarilt saate nii teoreetilisi kui praktilisi teadmisi rahastusvõimalustest, EL-i poliitiliste suundade ja strateegiadokumentide seostest, projekti planeerimisest ja juhtimisest, eelarvestamisest ning ka erakapitali kaasamisest ja ettevõtlusvõimalustest (näiteks teadmussiirdedoktorantuur). Lisaks toimub interaktiivne “Ideeturg”, kus saad oma uurimisalgatuse välja töötada ja sellele kolleegidelt ning mentoritelt tagasisidet küsida.

Omandatud oskusi saab rakendada erinevat tüüpi uurimistoetuste/teadus-arendusprojektide puhul: nii väiksemate doktorantidele mõeldud stipendiumite kui suurte rahvusvaheliste koostööprojektide puhul. Tulge kampa!

Läbiviijateks on Eveli Kuuse, projektijuht Tartu Ülikooli Viljandi Kultuuriakadeemias / ERC grandinõustaja Tartu Ülikooli grandikeskuses ja Marek Mühlberg, ettevõtlusinkubaatori juht, loovprojektide juhtimise õppekava programmijuht Tartu Ülikooli Viljandi Kultuuriakadeemias.

Seminar toimub inglise keeles.

Registreeri SIIN! Registreerumine on avatud kuni 3. märts 2025 k.a. Pärast registreerumist oota palun kinnituskirja – kohti on vaid 25 osalejale.

Kontakt: Eveli Kuuse, eveli.kuuse@ut.ee

Eesti doktorikooli ühisüritused

Kirjutamislaager
2025-03-13 00:00 - 2025-03-16 23:59
Võrus, Kubija hotell ja loodusspaas

Eesti doktorikooli humanitaarteaduste ja kunstide haru kutsub doktorantide ja nende juhendajaid kirjutamislaagrisse.

Kirjutamislaagris on võimalik keskenduda oma doktoritöö või teadusartikli kirjutamisele. Selle eesmärgil on osalejate kasutada seminariruumid. Lisavõimalusena erinevad kirjutamist toetavad töötoad ja (individuaal)konsultatsioonid.

Registreerimine SIIN. Registreerimise tähtaeg on 02. märts 2025.

Kirjutamislaagrisse võetakse vastu 23 osalejat.

Osalejate valikul on eelistatud:

humanitaarteaduste ja kunstide valdkonna doktorandid;

doktorandid kes saavad osaleda laagris kogu ürituse perioodi ning ei ole viimase aasta jooksul kirjutamislaagris osalenud;

doktorandid, kellel on selge ja läbimõeldud tööplaan.

Kontakt: Lii Lang, lii.lang@ut.ee

Eesti doktorikooli humanitaarteaduste ja kunstide haru.

Mõju saavutamise viisid - miks peaksid teadlased avalikkusega suhtlema?
2025-03-13 13:00 - 14:15
Veebis (Teams)

Koolitus on suunatud kõikide valdkondade doktorantidele ja toimub inglise keeles.

Koolitus tutvustab erinevaid viise, kuidas teaduskommunikatsioon saab toetada teadust ja ühiskonda ning käsitleb teadlaste rolli suhtluses avalikkusega. Arutleme teadlaste motivatsiooni ja kommunikatsiooniks vajalike uute oskuste üle, näiteks eesmärkide sõnastamine, sihtrühmade valik ning sobivate formaatide ja kanalite leidmine. Koolitus annab ülevaate teaduskommunikatsiooni võimalikest formaatidest ning tutvustab hea teaduskommunikatsiooni tunnuseid.

Koolitajaks on Arko Olesk, Tallinna Ülikooli teaduskommunikatsiooni vanemteadur.

Registreerimine toimub SIIN. Registreerimise tähtaeg 11.03.25.

Kontakt: Jekaterina Bossenko, jekaterina.bossenko@ut.ee

Eesti doktorikooli ühisüritus.

Doktoriõppe teekond terviseteadustes: karjääri kujundamine
2025-03-14 11:00 - 13:00
Puusepa 1A, ruum 3067 ja veebis

Oodatud on doktoriõppe üliõpilased terviseteadustes (õendus, füsioteraapia jne.)

Loengus räägitakse doktorantuuri ajal ja pärast doktorikraadi kaitsmist toimuvast karjääriteekonnast, arutlev loeng arstiteaduskonna perearstiteaduse ja rahvatervishoiu instituudi doktorantidega.

Loengut viib läbi Sanna Salanterä, Turu Ülikool, Soome.

Kontakt: Mari Kangasniemi, Peremeditsiini ja rahvatervishoiu instituut, mari.kangasniemi@ut.ee

Veebis osalejatele
Liitu Zoomi koosolekugahttps://ut-ee.zoom.us/j/97433834312?pwd=[REDACTED]

Meeting ID: 974 3383 4312Passcode: [REDACTED]

Eesti doktorikooli arsti- ja tervisteaduste, veterinaaria haru.

Vaimse tervise üritustesari: Enesekehtestamise koolitus
2025-03-18 10:15 - 12:30
Microsoft Teams’i vahendusel

Koolitus toimub inglise keeles ja on mõeldud kõikide valdkondade doktorantidele.

Enesekehtestamine on oskus väljendada oma tundeid, mõtteid, uskumusi, arvamusi ja vajadusi otse ja ausalt, samal ajal austades teiste inimeste õigusi ja heaolu.

Tulevases enesekehtestamise töötoas käsitleme:

kuidas ennast akadeemilises õppes paremini kehtestada;

kuidas tõhusamalt tagasisidet küsida;

kuidas tagasisidet vastu võtta ja sellele vastata.

Töötoa kestus: 2 tundi ja 15 minutit

Koolitaja: Pärtel Poopuu on kliiniline psühholoog, kes on viimased viis aastat lisaks kliinilisele tööle pakkunud mitmesuguseid vaimse tervise koolitusi. Tema lemmikteemadeks on emotsioonide reguleerimine, psühholoogiline vastupidavus ja positiivne psühholoogia.

Registreerimine toimub SIIN. Registreerimise tähtaeg on 14.märts 2025.

Kontakt: Jekaterina Bossenko, jekaterina.bossenko@ut.ee.

Eesti doktorikooli ühisüritus.

Grandikirjutamise töötuba
2025-03-19 10:00 - 2025-03-20 14:00
Kohtumine toimub Tartus neli korda kahel järjestikusel nädalal märtsis 2025. Iga kohtumine kestab 4 tundi:

12. märts 10.00-14.00, Lossi 36-307

13.märts 10.00-14.00, Jakobi 2-114

19.märts 10.00-14.00, Jakobi 2-114

20.märts 10.00-14.00, Jakobi 2-114

Kui oled doktorant – kas alles alustav või edasijõudnud – kutsume Sind liituma kolleegide ja Tartu Ülikooli ekspertidega 4-päevasel koolitusel, et otsida vastust SUURELE küsimusele, kuidas kirjutada teadus-arendusgrandi projektitaotlust.

Seminar-koolitus on mõeldud neile, kes soovivad astuda esimesi samme rahvusvaheliste teadus-arendusprojektide kirjutamisel, alustada teadlikult ja varakult nii oma teadlasprofiili kui kontaktvõrgustiku kujundamist, täiendada saadud uurimistoetuste nimekirja, keskendudes mh ka väiksemahulisematele võimalustele.

Seminaril keskendutakse sellele, kust alustada, mida kirjutada ja kuidas oma ideed veenvalt ning konkurentsivõimeliselt vormistada. Vaatame protsessi nii kirjutaja kui hindaja vaatenurgast, arutame ja lihvime ideid koos teiste osalejatega ning kuulame edulugusid.

Seminarilt saate nii teoreetilisi kui praktilisi teadmisi rahastusvõimalustest, EL-i poliitiliste suundade ja strateegiadokumentide seostest, projekti planeerimisest ja juhtimisest, eelarvestamisest ning ka erakapitali kaasamisest ja ettevõtlusvõimalustest (näiteks teadmussiirdedoktorantuur). Lisaks toimub interaktiivne “Ideeturg”, kus saad oma uurimisalgatuse välja töötada ja sellele kolleegidelt ning mentoritelt tagasisidet küsida.

Omandatud oskusi saab rakendada erinevat tüüpi uurimistoetuste/teadus-arendusprojektide puhul: nii väiksemate doktorantidele mõeldud stipendiumite kui suurte rahvusvaheliste koostööprojektide puhul. Tulge kampa!

Läbiviijateks on Eveli Kuuse, projektijuht Tartu Ülikooli Viljandi Kultuuriakadeemias / ERC grandinõustaja Tartu Ülikooli grandikeskuses ja Marek Mühlberg, ettevõtlusinkubaatori juht, loovprojektide juhtimise õppekava programmijuht Tartu Ülikooli Viljandi Kultuuriakadeemias.

Seminar toimub inglise keeles.

Registreeri SIIN! Registreerumine on avatud kuni 3. märts 2025 k.a. Pärast registreerumist oota palun kinnituskirja – kohti on vaid 25 osalejale.

Kontakt: Eveli Kuuse, eveli.kuuse@ut.ee

Eesti doktorikooli ühisüritused

Kirjutamislaager
2025-03-24 00:00 - 2025-03-27 23:59
Kubija spa

Kirjutamislaager on suunatud matemaatika, arvutiteaduse ja informaatika haru doktorantidele ja nende juhendajatele.

Kirjutamislaager pakub võimalust keskenduda oma doktoritöö või teadusartikli kirjutamisele. Osaleda on oodatud ka doktorantide juhendajad. Laagrisse võetakse vastu kuni 20 osalejat. Osalejatele on tagatud toitlustus, majutus (kahekohalises toas) ning ühine transport Tartust Kubijale ja tagasi.

Registreerimine toimub SIIN. Registreerimise tähtaeg on 28. veebruar 2025. Kirjutamislaagrisse võetakse vastu kuni 20 inimest. Osalejaid valitakse motivatsioonikirja ja registreerumise järjekorra alusel, kuni piirarvu täitumiseni. Piirarvu täitmisel eelistatakse doktorante, kes saavad üritusel osaleda terve kirjutamislaagri vältel.

Eesti doktorikooli matemaatika, arvutiteaduse ja informaatika haru.

Endometrioosi biomarkerite otsingud - metaboolsed ja transkriptoomilised lähenemisviisid
2025-04-03 14:00 - 15:00
Biomeedikum, ruum 1024

Loengu teema: Endometrioosi biomarkerite otsingud – metaboolsed ja transkriptoomilised lähenemisviisid.

Loeng on inglise keeles.

Läbiviijaks on Professor Tea Lanišnik Rižner (PhD), biokeemia ja molekulaarbioloogia osakond, arstiteaduskond, Ljubljana ülikool, Sloveenia.

Kontakt: Maire Peters, maire.peters@ut.ee

Eesti doktorikooli arsti- ja terviseteadused, veterinaaria haru.

Kevadkool “Teadlase ettevõtlusteekond”
2025-04-07 00:00 - 2025-04-08 23:59
Nelijärve Puhkekeskuses

Üritus toimub inglise keeles.

Eesti doktorikool kutsub doktorante oma karjääriteed kujundama. Aprillikuises kevadkoolis jagavad oma kogemusi ja nõuandeid era- ning avalikku sektorisse siirdunud teadlased. Looduskaunis Nelijärve Puhkekeskuses räägime karjääritee kujundamisest erinevates organisatsioonides. Otsime vastust küsimusele, kas erasektorisse siirdunud teadlane on ettevõtja, teadlane või teadlane-ettevõtja? Millised teadlase teekonnal omandatavad oskused on erasektoris supervõimed ja millised produktiivsuse häkid aitavad kaasa doktoritöö valmimisele?

Ürituse peaesineja on Teaduste Akadeemia president Mart Saarma, kes on rakubioloogia vallas edukalt tootestanud mitmeid teadustulemusi.

Lisaks haaravatele paneelaruteludele eri valdkondade silmapaistvate esinejatega ja töötubadele, liituvad esmaspäevase õhtusöögiga investorkogukonna liikmed, kes jagavad oma kogemusi teadmistepõhise ettevõtluse toetamisel.

Ajakava
Esmaspäev, 7. aprill
9:00-10:00 Saabumine. Saabuvad bussid Tallinnast ja Tartust, registreeritakse majutusse.

10:00-10:15 Avasõnad – Tõnu Esko, Tartu Ülikooli arendusprorektor

10:15-11:45 Doktorantide edulugude kujundamise töötuba, I osa

11:45-12:30 Lõuna

12:30-13:30 Teaduspõhise ettevõtja lugu – Mart Saarma, Teaduste Akadeemia president, Q&A. Moderaator: Tõnu Esko

13:30-15:00 Paneeldiskussioon tippjuhtide ja spetsialistidega, kellel on doktorikraad meditsiini ja eluteaduste valdkonnas: Arvi Jõers (Gearbox Biosciences, tegevjuht), Katrina Laks (Migrevention, tegevujuht), Riin Tamm (Sisekaitseakadeemia teadusprorektor). Moderaator: Tõnu Esko

15:00-15:30 Paus

15:30-17:00 Paneeldiskussioon tippjuhtide ja spetsialistidega, kellel on doktorikraad sotsiaalteaduste ja humanitaarteaduste vallas: Lenno Uusküla (Luminor, peaanalüütik), Reet Aus (Aus Design OÜ), Kaja Pae (Ehituse ja elukeskkonna osakonna juht Kliimaministeeriumis).

18:00-21:00 Õhtusöök ja vestlusring teaduspõhiste ettevõtete investoritega

Teisipäev, 8. aprill
9:00-10:30 Doktorantide edulugude kujundamise töötuba, II osa – Eva-Maria Kangro (PhD)

10:30-11:00 Paus

11:00-12:30 Paneeldiskussioon tippjuhtide ja spetsialistidega, kellel on doktorikraad täppis-ja tehnikateaduste vallas: Gert Preegel (Fibenol, innovatsiooni- ja arendusjuht), Glen Kelp (GaltTech, tegevjuht), Marti Jeltsov (KBFI ja Fermi Energia)

12:30-13:15 Lõuna

13:15-14:45 Doktorantide edulugude kujundamise töötuba, III osa – Eva-Maria Kangro (PhD)

14:45-15:00 Kokkuvõtted ning tagasivaade karjäärilugude ja töötubade käigus omandatule.

15:30 Väljuvad bussid tagasi Tallinna ja Tartusse

NB! Osalejatele on korraldatud majutus kahestes tubades. Bussid Nelijärvele väljuvad Tartust ja Tallinnast 7. aprilli hommikul ning toovad osalejad 8. aprilli õhtupoolikul, pärast ürituse lõppu tagasi.

Registreeri 01. aprilliks SIIN. Osalejate piirarv on 58. Kui registreerujaid on piirarvust enam, hindavad korraldajad ülikoolide esindatust. Hilisemad registreerijad lisatakse ootejärjekorda ning kohtade vabanemisel teavitatakse neid personaalselt.

Kontakt: Heli Valtna, heli.valtna@ut.ee

Korraldajad: Eesti doktorikool, Health Founders Estonia, Tartu Ülikooli Ettevõtlus-ja Innovatsioonikeskus

Eesti doktorikooli ühisüritus.

Kirjutamislaager
2025-04-07 00:00 - 2025-04-09 23:59
Pühajärve Spa ja Puhkekeskus

Kirjutamislaagri eesmärgiks on artikli käsikirja või doktoritöö osa kirjutamine. Oodatud on loodusteaduste ja põllumajandusteaduste haru doktorandid.

Registreerimine SIIN. Registreerimise tähtaeg on 20. märts 2025.Osalejate piirarv on 20.

Registreerumine toimub “kes ees, see mees” põhimõttel, kuid osalejate valimisel võtame arvesse:

erinevate valdkondade ja ülikoolide esindatust;

doktorante, kes saavad osaleda laagris kogu ürituse perioodi;

kes pole jooksva õppeaasta (2024/2025) jooksul kirjutamislaagris osalenud;

doktorandid, kellel on selge ja läbimõeldud tööplaan.

Kontakt: Moonika Teppo, moonika.teppo@ut.ee (ÖMI visiooni ja integratsioonikomisjon)

Eesti doktorikooli loodusteaduste ja põllumajandusteaduste haru.

Kriitilised pärandiuuringud ja dekoloniaalne mõtlemine
2025-04-07 10:00 - 2025-04-12 17:00
Eesti Kunstiakadeemias

Kursusele on oodatud humanitaarteaduste ja kunstide haru doktorandid ja magistrandid.

Kursuse eest on võimalik saada 3EAP-d.

Nädalane intensiivkursus tutvustab kriitiliste pärandiuuringute uusi lähenemisi, keskendudes dekoloniaalsetele meetoditele ja praktikatele. Käsitletakse võimu ja positsionaalsust, dissonantse ja keerulise pärandi kriitilist hoolt, reageerimist mahavaikimisele ja mälu kustutamisele avardades kursusel osalejate arusaama kolonialismi, (de)koloniaalsuse, pärandi ja identiteedipoliitika omavahelistest seostest.Hommikustes seminarides käsitletud teemasid laiendatakse pärastlõunal külastades kohalikke pärandipaiku. Hindamiseks tuleb esitada suuline ettekanne, mille käigus tudengid analüüsivad oma tööd dialoogis seminarides käsitletud autoritega. Ettekanded toimuvad iga hommikuse sessiooni lõpus, välja arvatud esimesel päeval.

Programm (ja lugemismaterjalid): https://drive.google.com/file/d/1RXacbiiruFKyxm61LS3-NhhLup_IAqw8/view?usp=sharing

Läbiviijaks on Prof Victoria Donovan, Ukraina ja Ida-Euroopa uuringud, St. Andrews’i Ülikool (UK).

Registreeri SIIN. Registreerimine kuni 24.03.2025.Osalejad valitakse lühikese motivatsioonikirja alusel. Eelistatud on doktorandid, järgmisena MA tudengid, kelle teema seostub pärandiuuringutega.

Kontakt: Irene Hütsi, irene.hutsi@artun.ee

Eesti doktorikooli humanitaarteaduste ja kunstide haru.
